《烟雨》
宋代·吕南公

朝来烟雨重，天与平田接。轻风更萧萧，清快绕我睫。

开扉觅高岭，没若隔世劫。不见苍翠颜，徘徊坐支颊。

农夫一何乐，群辈聚稠叠。移秧塞塍圈，狼籍衣不摄。

諠阗交野语，蹲踞就晨馌。台笠映扉蓬，端能胜经笈。

人生慕温饱，万趣归一惬。何必少髭颏，区区羡长鬣。

吾村有荒圃，吾屋葺未辍。早晚画度全，方将事农业。

耕耘党既入，歌笑声可蹑。虽欲著新书，无妨理锹锸。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。